Dekan

Flere betydninger: Dekan (kjemi)

Dekan (fra latin decanus, opprinnelig «leder for ti soldater»)dekan, NAOB. Sitat: «forstander for ti munker»; avledet av latin decem, «ti» er en betegnelse med en rekke betydninger. Blant annet brukes betegnelsen om en person som leder et fakultet ved et universitet, og som er valgt av og blant de vitenskapelig ansatte (normalt professorene). Det brukes i en del land om en kirkelig embetsmann som leder prestene i et distrikt eller et domkapittel. Det er også brukt på lederen for kardinalkollegiet i Den katolske kirke.

Dekanus er maskulin form; den feminine er dekana. Ordet blir på norsk i nyere tid av og til også skrevet dekan, som er en kjønnsnøytral form. Språkrådet anbefaler bruk av den kjønnsnøytrale formen som akademisk tittel.Språkrådets skriveråd for kjønnsnøytralt språk.  «Kjønn», Sprakrådet.no besøkt 1. mai 2015. 

Ved universiteter er det vanlig at dekanen har en valgt stedfortreder. Denne blir da betegnet som prodekan (også skrevet prodekanus/prodekana), på samme måte som prorektor ofte er tittelen på rektors stedfortreder. Det latinske ordet pro kan blant annet bety «på vegne av» eller «i stedet for». Dekaner kan i Norge bli nominert av både studenter og ansatte.

 Se også 
 Doyen
 Liste over dekaner for kardinalskollegiet

Referanser

Kategori:Akademiske stillinger
Kategori:Latinske ord og uttrykk